|  |  |
| --- | --- |
| C:\Users\panos\Documents\EA\01 Projects\GR-IT 2014-2020\SO2.1 - NETT\logos\Interreg Greece-Italy Logo + ERDF.png | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

**Πάτρα: 19/09/2019**

Αρ. Πρωτ.: **872**

**ΑΝΑΚΟΙΝΩΣΗ ΠΡΟΣΚΛΗΣΗΣ ΥΠΟΒΟΛΗΣ ΠΡΟΣΦΟΡΩΝ ΓΙΑ ΑΝΑΘΕΣΗ «****Παροχή Υπηρεσιών Συντονισμού και Υποστήριξης Θερμοκοιτίδας Επιχειρήσεων και Διοργάνωσης Διαγωνισμού Ευφυών Επιχειρηματικών Ιδεών»**

**Για την υλοποίηση του έργου PIT STOP   
του Προγράμματος Interreg Greece - Italy 2014-2020**

* **CPV: 794000008, Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης**
* **CPV: 799500008, Υπηρεσίες διοργάνωσης εκθέσεων και συνεδρίων**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»* και ειδικώς του Αρθρ. 86, παρ. 7.
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 27-04-2018 σύμβαση χρηματοδότησης του έργου «Innovation Pathways for Urban development – PIT STOP" και τα παραρτήματα αυτής,
10. την υπ. αριθ. 576/19-04-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου PIT STOP του προγράμματος Interreg V-A Greece - Italy 2014-2020,
11. την υπ. αριθ. ΑΔΑ: **ΨΙΡΚ469ΗΛΒ-6ΗΖ** απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. **615/ 5-09-2019** Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας
13. τη ΣΑΕΠ 301.6 και ενάριθμο 2018ΕΠ301600007

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **μέχρι τις 4/10/2019 και ώρα 12.00 π.μ.** σφραγισμένο κλειστό φάκελο με την προσφορά τους για την παροχή **«Παροχή Υπηρεσιών Συντονισμού και Υποστήριξης Θερμοκοιτίδας Επιχειρήσεων και Διοργάνωσης Διαγωνισμού Ευφυών Επιχειρηματικών Ιδεών»**~~,~~ σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«Innovation Pathways for Urban development»** και ακρωνύμιο **PIT STOP,** το οποίο εγκρίθηκε στην 1η πρόσκληση του Προγράμματος Interreg V-A Ελλάδα – Ιταλία, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.1 - Delivering innovation support services and developing clusters across borders to foster competitiveness.

Το Εταιρικό Σχήμα αποτελείται από:

* ΔΗΜΟΣ ΜΠΑΡΛΕΤΤΑ
* ΕΠΙΜΕΛΗΤΗΡΙΟ ΜΠΑΡΙ
* ΔΗΜΟΣ ΜΠΙΤΟΝΤΟ
* ΔΗΜΟΣ ΙΩΑΝΝΙΝΩΝ
* ΕΠΙΜΕΛΗΤΗΡΙΟ ΑΧΑΙΑΣ

Το έργο PIT STOP στοχεύει να υποστηρίξει την ίδρυση νέων θερμοκοιτίδων επιχειρήσεων στον τομέα της καινοτομίας καθώς και ένα χώρο για να επιταχύνει την ανάπτυξη εταιρειών σε υποστηριζόμενο περιβάλλον, δημιουργώντας απασχόληση. Η σημαντικότερη πτυχή είναι να εξεταστεί το αστικό περιβάλλον που συνδέει τα δεδομένα, τους ανθρώπους και τη γνώση μέσω του μοντέλου PIT STOP, με στόχο την προώθηση καινοτόμων ιδεών που θα προσφέρουν νέες υπηρεσίες καθώς και την ταυτόχρονη ενίσχυση των διασυνοριακών συνεργειών μεταξύ των θεσμικών οργάνων, των ενδιάμεσων φορέων και των κοινοτήτων σε νέες οικονομικές προοπτικές για την ανάπτυξη νέων επιχειρηματικών ιδεών και την αναδόμηση των υφιστάμενων ΜΜΕ. Έτσι, ο γενικός στόχος του Έργου είναι να οδηγήσει σε μια βέλτιστη διαδικασία τοπικής οικονομίας, ικανή να προωθήσει έναν καλύτερο διάλογο μεταξύ έρευνας και βιομηχανίας και να ενθαρρύνει τη δημιουργία νέων ευκαιριών απασχόλησης για τους νέους. Ο στόχος του έργου υλοποιείται με την ενίσχυση των ικανοτήτων των νέων, τη βελτίωση της ανταγωνιστικότητας των επιχειρήσεων, αλλά και την ευαισθητοποίηση της τοπικής ζήτησης.

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών προς την Αναθέτουσα Αρχή, σχετικά με την **«Παροχή Υπηρεσιών Συντονισμού και Υποστήριξης Θερμοκοιτίδας Επιχειρήσεων (*CPV: 794000008, Υπηρεσίες παροχής γενικών επιχειρηματικών συμβουλών και συμβουλών σε θέματα διαχείρισης), και την*  «Παροχή Υπηρεσιών Διοργάνωσης Διαγωνισμού Ευφυών Επιχειρηματικών Ιδεών» *(CPV: 799500008, Υπηρεσίες διοργάνωσης εκθέσεων και συνεδρίων).***

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και τελικώς τον προϋπολογισμό του έργου **PIT STOP** και συγκεκριμένα το:

* Πακέτο Εργασίας 4, Παραδοτέα 4.5.1 & 4.5.2
* Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «**PIT STOP»** και τίτλο **«Innovation Pathways for Urban development»** το οποίο έχει ενταχθεί στο Επιχειρησιακό Πρόγραμμα «Interreg V-A Ελλάδα – Ιταλία» και έχει λάβει κωδικό 5003425 προτίθεται να υλοποιήσει τις κάτωθι δράσεις:

| **Αριθμός Παραδοτέου** | **Σχετιζόμενα Παραδοτέα έργου PitStop** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| --- | --- | --- | --- |
| **D4.5.1** | **Coordination after the setup of the PIT STOP lab.** (Συντονισμός και Υποστήριξη Θερμοκοιτίδας Επιχειρήσεων) | **10.080,65** | **12.500,00** |
| **D4.5.2** | **Contribution in editing of public contest for new SMEs, transnlation in GR, management of selection in GR & evaluation committee.** (Διοργάνωση Διαγωνισμού Ευφυών Επιχειρηματικών Ιδεών). | **6.048,39** | **7.500,00** |
| ***ΣΥΝΟΛΟ*** |  |  | **20.000,00€** |

**Αντικείμενο έργου**

Ο εξωτερικός συνεργάτης θα έχει τις εξής κύριες αρμοδιότητες και υποχρεώσεις ανά Παραδοτέο:

**D4.5.1 Coordination after the setup of the PIT STOP lab (Συντονισμός και Υποστήριξη Θερμοκοιτίδας Επιχειρήσεων) - Προδιαγραφές Παραδοτέου- Προϋπολογισμός 12.500€ (συμπ. ΦΠΑ 24% και νόμιμων κρατήσεων)**

Πρόκειται για μια καινοτόμα προσέγγιση του Επιμελητηρίου Αχαΐας σχετικά με τη δικτύωση των επιχειρήσεων και τον τρόπο ανάδειξής των δραστηριοτήτων τους.

Έχει παρατηρηθεί ότι οι επιχειρήσεις του Νομού μας, ενώ παράγουν υψηλής ποιότητας προϊόντα και προσφέρουν υψηλής αξίας υπηρεσίες, δεν έχουν αναπτύξει μεταξύ τους συνεργατικά σχήματα και σχέσεις ώστε να βελτιώσουν τα προϊόντα / υπηρεσίες τους και να στηρίξουν την τοπική οικονομία. Σε πολλές περιπτώσεις η επιχειρηματική τους δράση δεν είναι γνωστή στις υπόλοιπες επιχειρήσεις του νομού με αποτέλεσμα να αναζητούνται συνεργασίες εκτός Αχαΐας ή και εκτός Ελλάδας.

Το Επιμελητήριο υπηρετώντας τον σκοπό του και το όραμά του για την τοπική Επιχειρηματικότητα θα δημιουργήσει μία θερμοκοιτίδα μικρομεσαίων επιχειρήσεων του Κατασκευαστικού κλάδου. O Ανάδοχος με **καθημερινή παρουσία στην θερμοκοιτίδα** θα έχει στόχο:

* Να προωθήσει τη δικτύωση μεταξύ των Επιχειρήσεων – Επιχειρηματιών του παραπάνω κλάδου του Νομού Αχαΐας.
* Να καταγράψει και στην συνέχεια να υποστηρίξει τις τεχνολογικές προκλήσεις των παραπάνω εταιριών υπό το concept και τους τεχνολογικούς μηχανισμούς των έξυπνων πόλεων (Smart Cities).
* Να δημιουργήσει έναν κοινό τόπο διαβούλευσης και συζήτησης πάνω σε θέματα που αφορούν τις παραπάνω επιχειρήσεις.
* Να αναδείξει τις επενδυτικές ευκαιρίες στον νομό Αχαΐας.
* Να γίνει ένα ολοκληρωμένο παρατηρητήριο επιχειρηματικότητας του παραπάνω κλάδου.
* Να παρέχει ολοκληρωμένη και έγκυρη επιχειρηματική πληροφόρηση και συμβουλευτική στις παραπάνω επιχειρήσεις
* Να συμμετέχει σε όλες τις εκδηλώσεις (Workshops/Seminars) του PitStop.

**D4.5.2 Contribution in editing of public contest for new SMEs, transnlation in GR, management of selection in GR & evaluation committee.** (**Διοργάνωση Διαγωνισμού Ευφυών Επιχειρηματικών Ιδεών). - Προδιαγραφές Παραδοτέου - Προϋπολογισμός: 7.500€ (συμπ. ΦΠΑ 24% και νόμιμων κρατήσεων)**

Η συγκεκριμένη δραστηριότητα του Πακέτου Εργασίας 4 στοχεύει στο να υποστηρίξει την ωρίμανση δύο-2 πιλοτικών start ups ιδεών στον τομέα των Smart Cities, που θα μπορούν δυνητικά να δώσουν λύσεις σε τεχνολογικές προκλήσεις των επιχειρήσεων που σχετίζονται με τον Κατασκευαστικό κλάδο και που αναπτύχθηκαν στην προηγούμενη φάση του έργου. Περιλαμβάνει ουσιαστικά, την διοργάνωση και υλοποίηση ενός διαγωνισμού ιδεών ευφυών επιχειρήσεων με στόχο την ανάπτυξη δύο 2 επιχειρηματικών σχεδίων που θα οδηγήσουν σε τελικό προϊόν ή υπηρεσία/σίες σε συνάφεια με τον Κατασκευαστικό κλάδο που έχουν αναπτυχθεί και προκύψει σε προηγούμενη φάση του έργου.

Μεθοδολογία Διοργάνωσης Διαγωνισμού Ιδεών Ευφυών Επιχειρήσεων

Εύρεση και πρόσκληση κατάλληλων ενδιαφερομένων για συμμετοχή στον Διαγωνισμό Ιδεών:

Μέσω κατάλληλα διαμορφωμένης ανοιχτής πρόσκλησης (open call) η οποία θα ανακοινωθεί από το site του Επιμελητηρίου Αχαΐας, το εβδομαδιαίο newsletter του καθώς και τους λογαριασμούς που διαθέτει στα Μέσα Κοινωνικής Δικτύωσης αλλά και τα τοπικά ΜΜΕ, ο Ανάδοχος αναμένεται να εντοπίσει τα φυσικά ή νομικά πρόσωπα που ενδιαφέρονται να λάβουν μέρος στο Διαγωνισμό.

Η πρόσκληση που θα απευθύνει ο Ανάδοχος οφείλει να είναι σαφής και να τονίζει την ιδιαιτερότητα του προγράμματος το οποίο αφορά αποκλειστικά στον κλάδο των Smart Cities Τεχνολογιών (Ευφυής Επιχειρήσεις) ως πεδίο ανάπτυξης για την αντιμετώπιση τεχνολογικών προκλήσεων του Κατασκευαστικού Κλάδου.

Επιπροσθέτως, στο παραδοτέο αυτό ζητείται η υποστήριξη της αναθέτουσας αρχής στη διοργάνωση δύο (2) εκδηλώσεων διάχυσης του έργου σε Πάτρα και Ιωάννινα, που θα έχουν ως σκοπό την ενημέρωση του κοινού-στόχου (νέων εν δυνάμει και υφιστάμενους επιχειρηματίες που σχετίζονται με τον Κατασκευαστικό και Αγροδιατροφικό Τομέα) για την επικείμενη πρόσκληση-διαγωνισμό καινοτόμων ιδεών. Ο ανάδοχος θα είναι υπεύθυνος για την υποστήριξη της αναθέτουσας αρχής στον καθορισμό θεματολογίας και περιεχομένου των συναντήσεων, με την εξασφάλιση ενός τουλάχιστον ομιλητή ανά εκδήλωση, την σύνταξη πρόσκλησης και ατζέντας των συναντήσεων (σε ηλεκτρονική μορφή).

Ειδικότερα, η διοργάνωση κάθε εκδήλωσης θα περιλαμβάνει:

* Την εξασφάλιση του κατάλληλου χώρου συνάντησης, την σύνταξη πρόσκλησης και ατζέντας της εκδήλωσης, τη δημιουργία λίστας προσκεκλημένων κλπ.
* Εξοπλισμός εκδήλωσης (1 laptop, 1 projector, οθόνη παρουσίασης, μικροφωνική εγκατάσταση, παροχή internet) για ½ ημέρα / εκδήλωση (εφόσον απαιτηθεί)
* Υπηρεσία γραμματείας για ½ ημέρα / εκδήλωση
* Υπηρεσία τήρησης φωτογραφικού αρχείου (τουλάχιστον ψηφιακές 50 φωτογραφίες)
* Υπηρεσίες δημοσιότητας εκδήλωσης (έκδοση δελτίου τύπου πριν την κάθε εκδήλωση σε τοπικά μέσα (τουλάχιστον 1 έντυπο και 1 ηλεκτρονικό), δημιουργία και προώθηση εκδήλωσης σε social media συναφή με το αντικείμενο του έργου, τοποθέτηση αφισών στο χώρο της εκδήλωσης).
* Πρόσκληση συμμετεχόντων με αποστολή email/ ηλεκτρονικής πρόσκλησης/ και τηλεφωνικής επικοινωνίας και follow up
* Παροχή καφέ, νερού, αναψυκτικών και εδεσμάτων για έως 50 άτομα.
* Σχεδιασμός και παραγωγή σχετικών υποστηρικτικών εγγράφων – εντύπων (π.χ. πρόσκληση, πρόγραμμα, λίστα συμμετεχόντων-παρουσιολογίου κλπ.) στην ελληνική γλώσσα σύμφωνα με το πλάνο επικοινωνίας του έργου PitStop με την παροχή κατάλληλης υποστήριξης για την προώθησή τους.
* Καταγραφή των αποτελεσμάτων των εκδηλώσεων με τη μορφή αναφοράς προς τα αρμόδια στελέχη της Αναθέτουσας Αρχής στα αγγλικά, φωτογραφική τεκμηρίωση, λίστα συμμετεχόντων, αντίγραφα προσκλήσεων.
* Ενημέρωση για την μεθοδολογία του Διαγωνισμού Ιδεών, που θα περιλαμβάνει συνεδρίες κατάλληλα προσαρμοσμένες στις ανάγκες και στις απαιτήσεις των συμμετεχόντων startuppers, που θα οδηγήσουν με διαδραστικό τρόπο σε ένα ολοκληρωμένο αποτέλεσμα, πάντα γύρω από τον άξονα της αντιμετώπισης των τεχνολογικών προκλήσεων του Κατασκευαστικού και Αγροδιατροφικού Κλάδου μέσω τεχνολογιών αιχμής (State of Art Smart City Technologies).

Για όλες τις παραπάνω ενέργειες ο Ανάδοχος θα πρέπει να συμμετέχει στην συνεχή:

* ενημέρωση των συμμετεχόντων για τις τεχνολογικές προκλήσεις των επιχειρήσεων του Κατασκευαστικού Κλάδου, η τεχνική κατάρτιση του συμμετέχοντα στις βασικές έννοιες του Κατασκευαστικού Κλάδου και η αρχική ανάλυση των αναγκών – προσαρμογών του παραπάνω κλάδου.
* υποστήριξη των συμμετεχουσών startups επιχειρήσεων κατά την διαδικασία της σύνθεσης και τεκμηρίωσης της επιχειρηματικής τους ιδέας με την συμβολή και καθοδήγηση του Αναδόχου, ως αποτέλεσμα της διαδραστικής συμβουλευτικής διαδικασίας.

Έτσι ώστε να καταλήξει στην τελική επιλογή των δύο-2 πιο ολοκληρωμένων και ώριμων επιχειρηματικών ιδεών σχετιζόμενων άμεσα με τον κλάδο των Κατασκευών και η μετατροπή τους σε βιώσιμα επιχειρηματικά πλάνα.

Για την τελική επιλογή των καινοτόμων ιδεών o Ανάδοχος θα πρέπει επίσης να αναπτύξει εκ μέρους της Αναθέτουσας αρχής μια Μεθοδολογία συγκρότησης επιτροπής αξιολόγησης και τρόπου επιλογής των υποψηφίων συμμετεχόντων της προ-θερμοκοιτίδας.

Η διαδικασία επιλογής υποψηφίων εκπαιδευομένων της προ-θερμοκοιτίδας, επικεντρώνεται σε δύο παραμέτρους: τον προσδιορισμό της κατάλληλης ομάδας επιλογής των υποψηφίων και στα κριτήρια αξιολόγησης των υποβαλλόμενων αιτήσεων σε κάθε συμμετέχουσα περιοχή.

Τα κριτήρια θα επικεντρωθούν στη σκοπιμότητα της επιχειρηματικής ιδέας και της δυνατότητάς της για εμπορική εκμετάλλευση και παραγωγή προστιθέμενης αξίας στον κλάδο της Αγροδιατροφής και των Κατασκευών.

Ο ανάδοχος θα πρέπει να οργανώσει την επιτροπή αξιολόγησης και να συνδράμει την επιτροπή στην τελική επιλογή των επιχειρήσεων.

Το τελικό Παραδοτέο του Αναδόχου θα περιλαμβάνει κατ’ ελάχιστο τα παρακάτω:

* Τα χαρακτηριστικά των μελών της Επιτροπής Αξιολόγησης με σχετική αιτιολόγηση και πιθανές «δεξαμενές» από τις οποίες μπορούν να αντληθούν.
* Το σχέδιο της πρόσκλησης εκδήλωσης ενδιαφέροντος και βέλτιστους τρόπους δημοσίευσης και διάδοσης της.
* Το σχέδιο της αίτησης συμμετοχής των υποψηφίων και βέλτιστους τρόπους δημοσίευσης και διάδοσης της.
* Τα εργαλεία αξιολόγησης που θα χρησιμοποιήσει η επιτροπή και τα επιμέρους κριτήρια που θα ενσωματώνουν αυτά.
* Την υποστήριξη της επιτροπής αξιολόγησης στην τελική επιλογή των καινοτόμων ιδεών.
* άλλα στοιχεία που θα κρίνει σκόπιμο η Αναθέτουσα Αρχή.

**Η διάρκεια της σύμβασης ορίζεται από την υπογραφή της μέχρι το τέλος του έργου PIT STOP, ήτοι 26 Απριλίου 2020, σύμφωνα με το παρακάτω χρονοδιάγραμμα.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΠΑΡΑΔΟΤΕΟ** | **09/2019** | **10/2019** | **11/2019** | **12/2019** | **01/2020** | **02/2020** | **03/2020** | **04/2020** |
| **Υπογραφή Σύμβασης** | **Χ** |  |  |  |  |  |  |  |
| **D4.5.1** |  |  |  |  |  |  |  | **Χ** |
| **D4.5.2** |  |  | **Χ** |  |  |  |  |  |

Σε περίπτωση παράτασης της διάρκειας του έργου ή του παραδοτέου, παρατείνεται η σύμβαση αντιστοίχως χωρίς τροποποίηση του οικονομικού της αντικειμένου.

**Τεχνική και επαγγελματική ικανότητα**

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:

α) να έχουν εμπειρία στην **υλοποίηση** έργων ευρωπαϊκής εδαφικής συνεργασίας (Interreg), με ελάχιστη απαίτηση κατά τη διάρκεια της τελευταίας πενταετίας την επιτυχή ολοκλήρωση τουλάχιστον **τριών έργων**,

β) να έχουν εμπειρία στην **παροχή εξατομικευμένης συμβουλευτικής (mentoring)** σε στελέχη επιχειρήσεων, με ελάχιστη απαίτηση κατά τη διάρκεια της τελευταίας πενταετίας τη παροχή συμβουλευτικής σε τουλάχιστον **5 επιχειρήσεις,**

γ) να έχουν εμπειρία στη **διοργάνωση διαγωνισμών ιδεών**, με ελάχιστη απαίτηση κατά τη διάρκεια της τελευταίας πενταετίας την επιτυχή διοργάνωση τουλάχιστον **ενός διαγωνισμού ιδεών,**

δ) να διαθέτουν ομάδα έργου με τουλάχιστον **4 μέλη** συμπεριλαμβανόμενου του **Υπεύθυνου Έργου** και του αναπληρωτή **Υπευθύνου Έργου**. Αναλυτικά και για τους σκοπούς του έργου από τον Ανάδοχο θα πρέπει:

- να διατεθεί **ένα (1) Υπεύθυνο Έργου** με τα ακόλουθα προσόντα και εμπειρία, επαρκώς τεκμηριωμένα:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* τουλάχιστον 5ετή επαγγελματική εμπειρία στην υλοποίηση δράσεων έργων Ευρωπαϊκής εδαφικής συνεργασίας
* καλή γνώση αγγλικής γλώσσας και καλή γνώση χειρισμού Η/Υ.

- να διατεθεί **ένα (1) αναπληρωτή Υπεύθυνο Έργου** με τα ακόλουθα προσόντα και εμπειρία, επαρκώς τεκμηριωμένα:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* τουλάχιστον 3ετή επαγγελματική εμπειρία στην υλοποίηση δράσεων έργων Ευρωπαϊκής εδαφικής συνεργασίας
* καλή γνώση αγγλικής γλώσσας και καλή γνώση χειρισμού Η/Υ.

- να διατεθούν στην Ομάδα Έργου, τουλάχιστον άλλα **2 στελέχη** τα οποία θα διαθέτουν πτυχίο ΑΕΙ, καλή γνώση αγγλικής γλώσσας και καλή γνώση χειρισμού Η/Υ, και τεκμηριωμένη συναφή επαγγελματική εμπειρία στα αντικείμενα της:

* παροχής εξατομικευμένης συμβουλευτικής (mentoring) και
* διοργάνωσης διαγωνισμών ιδεών

Οι οικονομικοί φορείς θα πρέπει να υποδείξουν τα μέλη της ομάδας έργου που θα αναλάβουν τον κάθε ρόλο: παροχή εξατομικευμένης συμβουλευτικής (mentoring), συντονισμό και υποστήριξη θερμοκοιτίδας επιχειρήσεων , διοργάνωση διαγωνισμού ιδεών, κλπ

Ως αποδεικτικά μέσα για την βεβαίωση της εμπειρίας της ομάδας έργου, λαμβάνονται υπόψη βιογραφικά σημειώματα συνοδευόμενα από σχετικές συμβάσεις, πληρωμένα τιμολόγια παροχής υπηρεσιών, βεβαιώσεις καλής εκτέλεσης/εμπειρίας, αντίγραφα τίτλων σπουδών, βεβαιώσεις/πιστοποιητικά γνώσης χειρισμού Η/Υ και βεβαιώσεις/πιστοποιητικά καλής γνώσης της Αγγλικής κλπ.

**Περιεχόμενα Φακέλου Προσφοράς**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας κατ’ ελάχιστο 3 φορές την εβδομάδα και με δαπάνη που βαρύνει τον ίδιο.
* Ως υποψήφιος ανάδοχος διαθέτει όλες τις απαραίτητες άδειες για την υλοποίηση των ζητούμενων υπηρεσιών.

**γ) Σύντομο βιογραφικό – προφίλ** του φυσικού/ νομικού προσώπου.

**δ)** αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**ε)** **Πίνακα έργων/ εμπειρίας** σχετικά με τις ζητούμενες υπηρεσίες,συνοδευόμενο με αντίστοιχες **βεβαιώσεις καλής εκτέλεσης/προϋπηρεσίας.**

**στ) Ομάδα Έργου:** Οργανόγραμμα και έκθεση τεκμηρίωσης καθηκόντων και κατανομής εργασιών του υπευθύνου και της ομάδας έργου. Ως αποδεικτικά μέσα για την βεβαίωση της εμπειρίας της ομάδας έργου, λαμβάνονται υπόψη βιογραφικά σημειώματα συνοδευόμενα από σχετικές συμβάσεις, πληρωμένα τιμολόγια παροχής υπηρεσιών, βεβαιώσεις καλής εκτέλεσης/εμπειρίας, αντίγραφα τίτλων σπουδών, βεβαιώσεις/πιστοποιητικά γνώσης χειρισμού Η/Υ και βεβαιώσεις/πιστοποιητικά καλής γνώσης της Αγγλικής κλπ. Για κάθε μέλος της ομάδας έργου, που δεν αποτελεί προσωπικό του υποψήφιου αναδόχου απαιτείται προσκόμιση υπεύθυνης δήλωσης συνεργασίας με γνήσιο της υπογραφής.

**ζ)** **Μεθοδολογία και προσέγγιση του έργου:** Περιβάλλον, αντικείμενο και κατανόηση των απαιτήσεων του έργου, τεχνικές προδιαγραφές, μεθοδολογική προσέγγιση εκπόνησης της έρευνας πεδίου (μέθοδοι συγκέντρωσης στοιχείων, αναλυτικό χρονοδιάγραμμα με ενδιάμεσες ημερομηνίες ορόσημα), οργάνωση των Παραδοτέων, μεθοδολογία Διοίκησης της υλοποίησης του έργου και της Διασφάλισης Ποιότητας.

**η) Οικονομική Προσφορά,** σύμφωνα με το Υπόδειγμα του Παρατήματος Ι.

Οι υποψήφιοι που πληρούν τα απαιτούμενα προσόντα δύναται να κληθούν για προσωπική, προφορική συνέντευξη σε ημερομηνία, ώρα και τόπο που θα τους ανακοινωθεί. Η συνέντευξη θα αφορά θέματα σχετικά με το αντικείμενο εργασιών τους και θα διεξαχθεί από την Επιτροπή που θα οριστεί από την Διοίκηση του Επιμελητηρίου.

Φάκελοι προσφοράς που δεν συνοδεύονται από οποιοδήποτε από τα ανωτέρω απαραίτητα δικαιολογητικά απορρίπτονται αυτοδίκαια και δεν αξιολογούνται. Υποψηφιότητες που δεν πληρούν τα απαιτούμενα προσόντα απορρίπτονται και δεν αξιολογούνται.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της **Πρόσκλησης Υποβολής Προσφορών**, καθώς και τον τίτλο του Έργου.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) **σε σφραγισμένο φάκελο,** **με καταληκτική ημερομηνία παραλαβής** έως **4/10/2019** και **ώρα 12:00 μ.μ.**

**Κριτήρια Ανάθεσης**

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| --- | --- | --- |
| **Κ1** | Ελάχιστη εμπειρία στην **υλοποίηση έργων ευρωπαϊκής εδαφικής συνεργασίας** (Interreg), 3 έργα τη τελευταία 5ετία.  4-6 έργα: 10 επιπλέον μονάδες  >6 έργα : 20 επιπλέον μονάδες | **15%** |
| **Κ2** | Ελάχιστη εμπειρία στην **παροχή εξατομικευμένης συμβουλευτικής (mentoring),** 5 επιχειρήσεις τη τελευταία 5ετία**.**  6 επιχειρήσεις: 10 επιπλέον μονάδες  7 επιχειρήσεις: 15 επιπλέον μονάδες  >7 επιχειρήσεις: 20 επιπλέον μονάδες | **20%** |
| **Κ3** | Ελάχιστη εμπειρία στην **διοργάνωση διαγωνισμού επιχειρηματικών ιδεών**, 1 διαγωνισμός επιχειρηματικών ιδεών τη τελευταία 5ετία.  2 διαγωνισμοί επιχειρηματικών ιδεών: 10 επιπλέον μονάδες  3 διαγωνισμοί επιχειρηματικών ιδεών: 15 επιπλέον μονάδες  >3 διαγωνισμοί επιχειρηματικών ιδεών: 20 επιπλέον μονάδες | **15%** |
| **Κ4** | Εμπειρία και προσόντα ομάδας έργου.  Στη κρίση της Επιτροπής η βαθμολόγηση με έως 20 επιπλέον μονάδες | **20%** |
| **K5** | Μεθοδολογία και προσέγγιση του έργου.  Στη κρίση της Επιτροπής η βαθμολόγηση με έως 20 επιπλέον μονάδες | **30%** |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | | **100%** |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

**Τi = σ1\*Κ1 + σ2\*Κ2 +σ3\*Κ3+σ4\*Κ4+σ5\*Κ5**

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Βαθμολόγηση Τεχνικών Προσφορών. Η βαθμολόγηση των τεχνικών προσφορών είναι σχετική. Συγκεκριμένα ο Συνολικός Βαθμός της Τεχνικής Προσφοράς i αποτελεί το πηλίκο της συγκεκριμένης προσφοράς Τi προς την υψηλότερη βαθμολογικά προσφορά Tmax.

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το πηλίκο της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πi.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.

Ti η συνολική βαθμολογία της Τεχνικής Προσφοράς i (βλ. πίνακα κριτηρίων)

Πmin η συνολική αξία της προσφοράς με τη μικρότερη τιμή

Πi η συνολική αξία της προσφοράς i

ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Ο υποψήφιος ανάδοχος θα πρέπει, επί ποινή αποκλεισμού, να χρησιμοποιήσει το υπόδειγμα Οικονομικής Προσφοράς του Παραρτήματος Ι, για την υποβολή της Οικονομικής προσφοράς του. Η προσφερόμενη τιμή ανά παραδοτέο δεν μπορεί, επί ποινή αποκλεισμού, να ξεπερνά την προϋπολογισθείσα τιμή του αντίστοιχου παραδοτέου σύμφωνα με τον πίνακα κατανομής, ακόμη και αν η συνολική προσφερόμενη τιμή είναι μικρότερη από την συνολική προϋπολογισθείσα τιμή.

Για την κατακύρωση και υπογραφή σύμβασης θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Γιωτόπουλος Κώστας (τηλ. 2610-241 244, email: [projects@e-a.gr](mailto:projects@e-a.gr)).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**ΠΑΡΑΡΤΗΜΑ Ι**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης)

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία: Διεύθυνση:  Τηλ., FAX, Email: | **ΠΡΟΣ**  ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58 , ΠΑΤΡΑ  ΤΚ 26221 - ΠΑΤΡΑ |

**ΟΙΚΟΝΟΜΙΚΗ ΠΡΟΣΦΟΡΑ**

Που αφορά το έργο για την παροχή **«Παροχή Υπηρεσιών Συντονισμού και Υποστήριξης Θερμοκοιτίδας Επιχειρήσεων και Διοργάνωσης Διαγωνισμού Ευφυών Επιχειρηματικών Ιδεών»** για την υλοποίηση του έργου PIT STOP του Προγράμματος Interreg V-A Greece – Italy 2014 – 2020 σύμφωνα με τη υπ. αριθ.πρωτ. **872/ 19-09-2019** Ανακοίνωση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Ανακοίνωσή σας, σας υποβάλλουμε την προσφορά μας με τους κατωτέρω οικονομικούς όρους.

| **Αριθ.**  **Παραδοτέου** | **Περιγραφή** | **Προϋπολογιζόμενη τιμή (€) συμπ. ΦΠΑ 24% και κρατήσεων** | **Προσφερόμενη τιμή (€) συμπ. ΦΠΑ 24% και κρατήσεων** |
| --- | --- | --- | --- |
| **D4.5.1** | **Coordination after the setup of the PIT STOP lab.** (Συντονισμός και Υποστήριξη Θερμοκοιτίδας Επιχειρήσεων) | **12.500,00** |  |
| **D4.5.2** | **Contribution in editing of public contest for new SMEs, transnlation in GR, management of selection in GR & evaluation committee.** (Διοργάνωση Διαγωνισμού Ευφυών Επιχειρηματικών Ιδεών). | **7.500,00** |  |
|  | ***ΣΥΝΟΛΟ*** | **20.000,00€** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)